Марко Ганчев
Покана от великан

chitanka.info

Ех, да имахме покана,

със която да ни кани

на вечеря великана

сред отбрани великани!

Ще си хапнем от тигана

шницели за великани,

след което великана

с каната си ще ни кани.

Да, но може великана

с таз покана да ни кани

нас да сложи на тигана

за мезе на великани.

Тъй че имаш ли покана

за вечеря с великани,

отвърни на великана

великани да си кани!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.